
Text rozhodnutia
Súd: Krajský súd Košice Spisová značka: 7Sa/4/2019 Identifikačné číslo súdneho spisu: 7019200255 Dátum vydania rozhodnutia: 05. 03. 2020 Meno a priezvisko sudcu, VSÚ: JUDr. Pavol Naď ECLI: ECLI:SK:KSKE:2020:7019200255.2 Uznesenie Krajský súd v Košiciach v právnej veci žalobkyne: D. J., nar. XX.XX.XXXX, trvale bytom P. Č.. XXX, XXX XX P., proti žalovanému: Ústrediu práce, sociálnych vecí a rodiny, Oddelenie peňažných príspevkov na kompenzáciu ŤZP a posudkových činnosti Košice, Zádielska 2, 043 32 Košice, o preskúmanie rozhodnutia žalovaného č. UPS/US6/SSVODPPKPC1/SOC/2019/3484 zo dňa 26.02.2019, takto r o z h o d o l : I. Konanie z a s t a v u j e . II. Žiaden z účastníkov n e m á p r á v o na náhradu trov konania. o d ô v o d n e n i e : 1. Žalobou zo dňa 04.04.2019 sa žalobkyňa domáhala preskúmania rozhodnutia žalovaného č. UPS/ US6/SSVODPPKPC1/SOC/2019/3484 zo dňa 26.02.2019, ako aj rozhodnutia Úradu práce, sociálnych vecí a rodiny Rožňava č. RV1/OPPnKŤZPaPČ/PPK/SOC/2018/38478-5 zo dňa 14.12.2018. Obsahom predmetných rozhodnutí bolo nepriznanie peňažného príspevku na kompenzáciu ťažkého zdravotného postihnutia - peňažného príspevku na opatrovanie. 2. Žalobkyňa svojim podaním doručeným Krajskému súdu v Košiciach dňa 26.02.2020 vzal žalobu v plnom rozsahu späť. 3. Podľa ustanovenia § 63 prvá a druhá veta Správneho súdneho poriadku („SSP“) žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. 4. Podľa ustanovenia § 99 písm. a) SSP správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 5. Pretože žalobkyňa vzala žalobu v celom rozsahu späť, bolo podľa citovaných ustanovení Správneho súdneho poriadku potrebné konanie zastaviť. 6. O trovách konania správny súd rozhodol podľa § 170 písm. b) SSP tak, že žiaden z účastníkov nemá právo na náhradu trov konania, ak konanie bolo zastavené. Poučenie: Proti tomuto uzneseniu je prípustná kasačná sťažnosť, ktorá musí byť podaná na Krajskom súde v Košiciach v lehote 1 mesiaca od doručenia rozhodnutia. Zmeškanie lehoty nemožno odpustiť. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva (ďalej len "sťažnostné body"), návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že : a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté.

